Surathai21/ocs-krisdika huggingface dataset:
พระราชกฤษฎีกากำหนดธุรกิจธนาคารออมสิน พ.ศ. 2512
วันที่ประกาศ: 1969-06-20

content: พระราชกฤษฎีกา กำหนดธุรกิจธนาคารออมสิน พ.ศ. ๒๕๑๒
content: ภูมิพลอดุลยเดช ป.ร. ให้ไว้ ณ วันที่ ๒๘ พฤษภาคม พ.ศ. ๒๕๑๒ เป็นปีที่ ๒๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดการรับฝากเงินออมสินประเภทเคหสงเคราะห์ เป็นธุรกิจของธนาคารออมสิน อาศัยอำนาจตามความในมาตรา ๑๕๓ ของรัฐธรรมนูญแห่งราชอาณาจักรไทย และมาตรา ๗ แห่งพระราชบัญญัติธนาคารออมสิน พ.ศ. ๒๔๘๙
content: จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกากำหนดธุรกิจธนาคารออมสิน พ.ศ. ๒๕๑๒”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้การรับฝากเงินออมสินประเภทเคหสงเคราะห์เป็นธุรกิจของธนาคารออมสิน
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชกฤษฎีกานี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายในอันที่จะช่วยสร้างฐานะของประชาชนโดยสงเคราะห์ให้มีที่พักอาศัยเป็นของตนเอง ฉะนั้น เพื่อสนับสนุนนโยบายดังกล่าวสมควรกำหนดให้การรับฝากเงินออมสินประเภทเคหสงเคราะห์เป็นธุรกิจของธนาคารออมสิน จึงจำเป็นต้องตราพระราชกฤษฎีกานี้